DILONGO 17
Bwidi Minsungi mi Divula ba Tusadisilanga?
Mu Ngwizani Yimona yi Kibibila, dizina di Balanabasi ayi ḿvwala Polo ma tanguka beni. Bawu ba ba Miǹsungi mi Divula, baba bilanga bimvuka mu ntangu’awu. Mu kibila mbi? Mu kyedika bawu, baǹtomba kukindisa kimpevi ki zinkomba zyawu. Dyawu Polo ka tubila ti bika ‘tuavutuka ye tala zinkombaʼ bo badidi. Nandi wu ba wukubama mu kudyata kinanu mwingi kukindisa zinkomba. (Mavanga 15:36) Mawu makani Miǹsungi mi Divula badi mu ntangu’itu.
Bawu ba tu kindisanga. Kadika ǹsungi wu divula widi kiyeku mu 20 ma bimvuka, ka fweti bela kinzenza kadika lumingu ayi mu nkumbu wadi ka fweti vutikila mu ḿvu. Tulenda baka nkindusulu yi wombo kwidi zinkomba beni ayi bakazi bawu, enati wu kwela kadi. Bawu baḿvanganga mangolo ma kuzaba batende, bankulutu mu kimvuka, ayi baǹzolanga ku tulandakana bo tuǹkwenda ka longisa baǹlongukanga yitu Kibibila. Baǹkwendanga na bankulutu ba kimvuka, kusunga mamemi ma Yave ayi baḿvananga malongi maǹyinkunanga miǹtima mitu mu zinkutukunu zi kimvuka ayi zinkutukunu ziǹneni mwingi kutukindisa..
Bawu baḿmonisanga ǹkinza mu babonso. Miǹsungi mi Divula baḿvwilanga beni ǹkinza mu kinzambi ki babonso mu kimvuka. Bawu baǹkutakananga na bankulutu ba kimvuka ayi miǹsadisi myawu, mwingi kufyongunina ndyonzukulu yi kimvuka ayi kuba vana malongi, bo balenda kyebila buboti kiyeku kyawu. Baǹsadisanga miǹtwami ǹtwala mi kisalu mu kubwela mpisuka mu kusamuna, ayi baǹtyanga kuzaba bantu bamona mu kimvuka ayi ndyonzukul’awu yi kimpevi. Zinkomba beni badi banga bakundi ba kisalu ba kivananga mu kibila kitu. (2 Kolinto 8:23) Tufweti landakana kiminu kyawu ayi mpila yi ba kivena mu sadila Nzambi.
Kibila mbi Miǹsungi mi Divula baǹtadilanga bimvuka?
Bwidi wulenda bakila ndandu mu kinzenza kyawu?
kmb_Latn wol_Latn kon_Latn kon_Latn kon_Latn kon_Latn kon_Latn